16 Fa ditiragalo di ntse di direga ka nako ya pitlagano e kgolo, Bakeresete ba tla tshwanelwa ke go tsaya tsia ditaelo tse di tswang mo Lefokong la Modimo le mo phuthegong ya gagwe. Ka sekai, taelo ya ga Jesu ya go “tshabela kwa dithabeng” e mosola le gompieno. Ga re itse gore re tla tshaba jang. * Le fa go ntse jalo, re ka tlhomamisega gore Jehofa o tla re senolela ka tsela e e utlwalang bokao jwa ditaelo tseo fa nako ya gore re di latele e goroga. E re ka kgololo ya rona e tla ikaega ka go nna kutlo, go tla bo go le molemo gore re ipotse jaana: ‘Gone jaanong ke itshwara jang fa Jehofa a neela batho ba gagwe ditaelo? A ke di ikobela ka bonako kgotsa ke a okaoka?’—Jak. 3:17. GO TSWA Cape Colgate kwa bokonebophirima jo bo kgakala jwa Amerika Bokone, Peary o ne a bone se se neng se bonala e kete ke ditlhoa tse ditshweu tsa naga e e kgakala. O ne a e bitsa Crocker Land e a neng a e reelela ka mongwe wa batho ba ba neng ba mo tshegetsa ka madi. A bo babatlisisi ba ba neng ba latela ba tshwanetse ba bo ba ile ba itumela jang ne fa ba bona go tlhaga lefelo lengwe kwa pele ga bone le le nang le dithota, mekgatšha le ditlhoa tse di apesitsweng ke kapoko! Mme go ise go ye kae ba ne ba lemoga gore se ba neng ba se bona tota e ne le moenene fela wa Arctic. Moenene ono o ile wa tsietsa Peary, mme gone jaanong ba setse ba sentse nako, maatla le dithoto go batlisisa selo se e seng sa mmatota.